Cyfres Harri Potter a'r Gymraeg

Mae cyfres Harri Potter yn cynnwys cysylltiau i Gymru ac mae un llyfr hyd yn hyn (Awst 2011) wedi'i gyfieithu i'r Gymraeg gan Emily Huws, a ddywedodd, "Gwynebais anawsterau arbennig nad oeddwn wedi eu profi o'r blaen wrth gyfieithu Harri Potter. Mae gan JK Rowling ffordd mor wych gyda iaith, gan ei bod wedi gwneud geiriau i fyny o'i dychymyg, ac fe wnes i fy ngorau i gadw'n ffyddlon i'w hystyr gwreiddiol." Cafodd, felly, gymorth gan gefnogwr 15 mlwydd oed wrth iddi gyfieithu'r llyfr.

 Cyfieithiad i'r Gymraeg 
Yr unig lyfr a gyfieithwyd i'r Gymraeg yw Harri Potter a Maen yr Athronydd.

Yn fersiwn Cymraeg y nofel, mae'r rhan fwyaf o'r cymeriadau yn cadw eu henwau Saesneg, ond mae enw Cymraeg gwahanol ar rai cymeriadau, pethau, neu leoedd mewn cymhariaeth â'r fersiwn Saesneg.

CymraegSaesneg gwreiddiol Dreigo Mallwyd  Draco Malfoy Edeyrn ag Efnisien  Crabbe and Goyle  Gringrwn  Gringotts Mygl (lluosog: Myglars)  Muggle (muggles) Nefydd Llywelyn  Neville Longbottom Y Proffwyd Dyddiol  The Daily Prophet Garadog Fychan  Cornelius Fudge Y Piwsiwr  Peeves Waldo Waedlyd  the Bloody Baron Wyddost-Ti-Pwy  You-Know-Who Gron Heb Ben Bron  Nearly Headless Nick Sefran Sneip  Severus Snape Siriws Ddu  Sirius Black

Enwau pedwar Tŷ Ysgol Hudoliaeth a Dewiniaeth Hogwarts:
CymraegSaesneg gwreiddiol Slafennog  Slytherin Lleureurol  Gryffyndor Wfftipwff  Hufflepuff Crafangfran  Ravenclaw

Yn 2010 cyhoeddwyd argraffiad clawr papur o’r llyfr cyntaf yn y Gymraeg, ag ynddi gyfieithiad i enwau’r saith lyfr petaaent yn cael eu cyfieithu, fel a ganlyn:

Saesneg gwreiddiolCymraeg Harry Potter and the Philosopher's Stone  Harri Potter a Maen yr Athronydd Harry Potter and the Chamber of Secrets  Harri Potter a’r Siambr Gyfrinachau Harry Potter and the Prisoner of Azkaban  Harri Potter a’r Carcharor o Azkaban Harry Potter and the Goblet of Fire  Harri Potter a’r Ffiol Fflamau Harry Potter and the Order of the Phoenix  Harri Potter ac Urdd y Ffenics Harry Potter and the Half-Blood Prince  Harri Potter a’r Tywysog o Hanner Gwaed Harry Potter and the Deathly Hallows  Harri Potter a’r Tri Pheth Marwol

bawd|Cyfieithiad teitlau Harri Potter

J.K. Rowling, cyf. Emily Huws, Harri Potter a Maen yr Athronydd, (Bloomsbury, Llundain. 2010) ISBN 978-1-4088-1767-4

 Cysylltiadau rhwng byd Harri Potter a Chymru 

 Holyhead Harpies yw un o'r timau Quidditch enwocaf ym Mhrydain (a hoff tîm Ginny Weasley).
 Yn y bennod olaf, mae Harri, Ron, a Hermione yn cuddio mewn coedwig yng Nghymru.
 Mae rhywogaeth o dreigiau yn byw yng Nghymru: y ddraig gyffredin werdd Gymreig.
 Yn 'The Prisoner of Azkaban,' mae menyw ar y Knight Bus yn gadael am y Fenni.
 Recordiwyd rhan y ffilm "Harry Potter and the Deathly Hallows" ar draeth yn Freshwater West (Sir Benfro).Erthygl y BBC
 Yn 2014 rhyddhawyd cyfres newydd o'r llyfrau gyda chloriau newydd gan yr artist o Nannerch yn Sir y Fflint, Jonny Duddle.Erthygl Wales Online
 Mae J.K. Rowling wedi cyhoeddi bod gan sawl un o'i chymeriadau cyswllt pellach â Chymru, a hynny trwy ei gwefan, Pottermore. Mae'r rhain yn cynnwys Remus Lupin, a oedd yn enedigol i Fam Fyglar a oedd o Gaerdydd, a chymeriad cefndirol y gantores Celestina Warbeck, a oedd wedi'i seilio ar Shirley Bassey.Erthygl Wales Online

Cyfeiriadau

Categori:Harri Potter
Categori:Llenyddiaeth plant Gymraeg
Categori:Llenyddiaeth plant Saesneg